Dokumentum nyomtatása eltérő méretű, alakú vagy tájolású papírra.
Phil Bull
philbull@gmail.com

Creative Commons Share Alike 3.0

Hammer Attila
hammera at pickup dot hu 2014.
Kelemen Gábor
kelemeng at gnome dot hu 2011, 2012, 2013, 2014.

# A papírméret módosítása nyomtatáskor

Ha módosítani szeretné a dokumentum papírméretét (például egy US Letter méretű PDF-et szeretne A4-es papírra nyomtatni), akkor módosíthatja a dokumentum nyomtatási formátumát.

Válassza a Fájl Nyomtatás menüpontot.

Válassza az Oldalbeállítás lapot.

A Papír oszlopban válassza ki a Papírméretet a legördülő listából.

Nyomja meg a Nyomtatás gombot, és a dokumentum nyomtatása megkezdődik.

Használhatja a Tájolás menüt is eltérő tájolás kiválasztásához:

Álló

Fekvő

Fordított álló

Fordított fekvő